**Bornholm regionskommune** er en dansk kommune i Region Hovedstaden og ligger på øyen Bornholm i Østersjøen, midt mellom Sverige og Tyskland. Største by og kommunesenter er Rønne.

Bornholm ligger 145 kilometer sørøst for København, 37 kilometer sør for Sverige, 88 kilometer nord for Tyskland og 90 kilometer nordvest for Polen. Bornholms Regionskommune omfatter ikke Ertholmene med fortet Christiansø nordøst for Bornholm, som er direkte underlagt Forsvarsministeriet.

Regionskommunen fungerte også som amt fra 1. januar 2003 til og med 31. desember 2006, men med kommune- og regionreformen har kommunen fra 1. januar 2007 hørt under Region Hovedstaden.

Bornholms uoffisielle flagg.
Kommunen oppstod gjennom folkeavstemning 29. mai 2001 ved sammenslåing av de tidligere kommunene Allinge-Gudhjem kommune, Hasle kommune, Neksø kommune, Rønne kommune og Åkirkeby kommune. Endelig bestemte Folketinget i *Lov af 19.3.2002 om sammenlægning af de bornholmske kommuner* at kommunene skulle slås sammen til Bornholms Regionskommune.

Kommunalbestyrelsen (kommunestyret) på 27 medlemmer fungerte som sammenslåingsutvalg i 2002 og er siden regionskommunens kommunale folkevalgte organ. Fra 1. januar 2018 har kommunestyret 23 medlemmer. Antall ansatte i kommunen var 3 800 årsverk i 2007.

Fram til 1989 hadde kommunen vekst i befolkningen og lavere arbeidsløshet enn resten av Danmark, men fra og med fiskerikrisen startet i Østersjøen har arbeidsløsheten vært blant de høyeste i landet.

Byer
----

Alle større byer på øyen ligger ved kysten og har en havn – med ett unntak, Aakirkeby, som dog har en havn ved *Boderne*.

Bornholms største byer etter innbyggertall pr. 1. januar 2006 er:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| By | Innb. |
| --- | --- |
| Rønne | 14 043 |
| Nexø | 3 772 |
| Aakirkeby | 2 169 |
| Hasle | 1 796 |
| Allinge-Sandvig | 1 795 |
| Svaneke | 1 176 |
| Tejn | 1 046 |

 | 

| By | Innb. |
| --- | --- |
| Snogebæk | 793 |
| Gudhjem | 788 |
| Nyker | 754 |
| Klemensker | 708 |
| Muleby | 578 |
| Østermarie | 543 |
| Årsdale | 503 |

 | 

| By | Innb. |
| --- | --- |
| Lobbæk | 366 |
| Balka | 300 |
| Østerlars | 283 |
| Pedersker | 278 |
| Vestermarie | 268 |
| Listed | 239 |
| Nylars | 231 |

 |

Borgermestre
------------

* Jacob Trøst (KF) 2022–
* Thomas Thors (S) 2021
* Winni Grosbøll (S) 2010–2020
* Bjarne Kristiansen (Lokal liste) 2006–2009
* Thomas Thors (S) 2003–2006

Kjente personer
---------------

Maleren Oluf Høst er født i Svaneke på Bornholm, og forfatteren Martin Andersen Nexø er oppvokst på Bornholm.

Referanser
----------

1. ↑  Danmarks Statistik: FOLK1AM 2022M2. (Besøkt 19. april 2022)
2. ↑  
«Bornholms Regionskommune» **(dansk)**. Danske Kommuner / Borgmesterfakta. Besøkt 12. januar 2022.

Eksterne lenker
---------------

* (da) Offisielt nettsted Rediger på Wikidata

* (en) Bornholm – kategori av bilder, video eller lyd på Commons Rediger på Wikidata
* Bornholm Portal Arkivert 6. april 2009 hos Wayback Machine.
* Befolkningsprognose 2007–18[*død lenke*]
* Valgresultater 2005

| * v
* d
* r
Kommuner i Region Hovedstaden |
| --- |
| Albertslund **·** Allerød **·** Ballerup **·** Bornholm **·** Brøndby **·** Dragør **·** Egedal **·** Fredensborg **·** Frederiksberg **·** Frederikssund **·** Furesø **·** Gentofte **·** Gladsaxe **·** Glostrup **·** Gribskov **·** Halsnæs **·** Helsingør **·** Herlev **·** Hillerød **·** Hvidovre **·** Høje-Taastrup **·** Hørsholm **·** Ishøj **·** København **·** Lyngby-Taarbæk **·** Rudersdal **·** Rødovre **·** Tårnby **·** Vallensbæk | Danmarks flagg |

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** ISNI **·** GeoNames **·** MusicBrainz
 |

Portal: Danmark